Δημήτρης Καζάζης

Ο Δημήτρης Καζάζης (γεν. 24 Οκτωβρίου 1966, Θεσσαλονίκη) είναι Έλληνας πρώην διεθνής πετοσφαιριστής και προπονητής του βόλεϊ στην ανδρική ομάδα του Ολυμπιακού. 

Αγωνίστηκε στον Δημόκριτο, τον Ολυμπιακό, τον Κτησιφώντα, τη Φιλία Ηλιούπολης και τον Πανελλήνιο. Όταν ολοκλήρωσε την αθλητική του καριέρα ανέλαβε την τεχνική καθοδήγηση της ΑΕΚ από το 2004 έως το 2008. Το 2009 ανέλαβε την Εθνική Ελλάδος την περίοδο 2008-09 και κατέκτησε την 6η θέση στους Μεσογειακούς Αγώνες της Πεσκάρα. Το 2011 ανέλαβε την τεχνική ηγεσία του Παναθηναϊκού και το 2012 του Ολυμπιακού.

Ως επαγγελματίας πετοσφαιριστής, είχε πραγματοποιήσει συνολικά με τη φανέλα της Εθνικής Ελλάδας πετοσφαίρισης 61 συμμετοχές.

Είναι αδελφός του επίσης πρώην διεθνή πετοσφαιριστή και προπονητή Στέλιου Καζάζη.

Εξωτερικοί σύνδεσμοι 
βιογραφικό
Προφίλ στο volleyleague.gr

Έλληνες αθλητές της πετοσφαίρισης
Πετοσφαιριστές της εθνικής Ελλάδος
Πετοσφαιριστές ΟΣΦΠ
Προπονητές πετοσφαίρισης ΠΑΟ
Προπονητές πετοσφαίρισης ΑΕΚ
Προπονητές πετοσφαίρισης Ολυμπιακού Πειραιώς
Έλληνες προπονητές πετοσφαίρισης